Starfsfólki sem hefur verið sagt upp störfum verður veitt ráðgjöf varðandi réttindi sín , aðstoðað við atvinnuleit og aðra tengda þætti . Forsvarsmenn ÍAV munu leitast við að liðsinna öllum sínum starfsmönnum hvað best þeir geta . Á örfáum mánuðum hafa rekstrarforsendur fyrirtækja í verktaka - og byggingariðnaði snúist hratt til verri vegar . Eftir fall bankanna hefur staðan versnað enn frekar og ríkir óvissa um framhald margra verkefna . Opinberir aðilar hafa hætt við eða frestað fyrirhuguðum útboðum á ný framkvæmdum og einstaklingar og fyrirtæki hafa lagt til hliðar áform sín um framkvæmdir að sinni . Í ljósi aðstæðna er það mat stjórnenda ÍAV að við blasi verulegur samdráttur á verktaka - og byggingamarkaði á næstu mánuðum . Eftir sem áður verður ÍAV einn af burðarásum íslensks verktaka - og byggingariðnaðar með yfir 400 starfsmenn á launaskrá auk nokkur hundruð starfsmanna undirverktaka . ÍAV vinnur að mörgum stórum og áhugaverðum verkefnum og verður félagið áfram virkur þátttakandi á verktakamarkaði .